MediaWiki:Movepagetext/ksh

Heh kanns De en Sigg ömnenne. Domet kritt di Sigg ene neue Name, un all vörherije Versione vun dä Sigg och. Unger däm ahle Tittel weed automatisch en Ömleidong op dä neue Tittel enjedrare.

Do kannß dat Höksche säze domet Ömleidonge automattesch aanjepaß wääde, di op dä ahle Tittel zeije — dat weet ävver nur allmählesch pö a pö hengerher jemaat. Links op dä ahle Tittel blieve ävver wi se wore, wann De dat Höksche nit säz. Dat heiß, dann moß De selver nohluure, of do jäz dubbelde Ömleidonge udder kapodde Ömleiduoge bei eruskumme. Wann De en Sigg ömnenne deis, häs Do och doför ze sorje, dat de betroffene Links do henjonn, wo se hen jonn solle. Alsu holl Der de Liss „Wat noh heh link“ fun dä Sigg heh un jangk se dorsch!

De Sigg weed nit ömjenannt, wann et met däm neue Name ald en Sigg jitt, ußer et es en Ömleidong un se es noch nie jeändert woode. Esu kam_mer en Sigg jlich widder zeröck ömbenänne, wam_mer sich bem Ömbenänne verdonn hät, un mer kann och kein Sigge kapottmaache, wo ald jet drop schteiht.

Oppjepass! Wat beim Ömnenne erus kütt, künnt en opfällije un villeisch stüürende Änderong aam Wiki sin, besönders bei öff jebruchte Sigge. Alsu bes secher, dat De verschteihs, wat De heh am maache bes, ih dat De et mähs!